**Juletale i Ringsted**

Jiří Brodský

Hr. Borgmester, Excellencer, venner af Tjekkiet, mine damer og herrer,

Det er en stor ære for mig, at være sammen med jer her i aften og sige et par ord i denne smukke kirke. Ved min tale i Ringsted sidste år lovede jeg, at næste gang ville jeg holde min tale på dansk, - hermed holder jeg mit løfte.

Den første præsident i Tjekkoslovakiet Tomáš Garrigue Masaryk sagde ofte: ”Nogle gange tænker jeg ikke i dage, men i århundreder. Jeg har lært at se tingene *Sub species aeternitatis*”. Det er også det man føler her i kirken. En følelse af noget større der transcenderer os alle. Man føler det ansvar vi skylder vores forfædre og dem der kommer efter os. Masaryks metodologi til at se på tingene i en form af århundreder, er efter min ydmyge mening meget anvendelig i dag. Både for vore nutids bekymringer, samt for hvad vi gør og ønsker at lægge bag os ud over vor egen livstid.

I betragtning af, at Dronning Dagmar, eller som vi kender hende i Tjekkiet, Prinsesse Markéta er begravet her, er det et symbolsk vidnesbyrd på de tætte venskabelige forbindelser mellem vore to lande, - der går mere end 800 år tilbage. Der er ikke noget andet sted i Danmark, der har større symbolsk betydning for de Tjekkisk-Danske relationer end denne kirke. Vi bliver også erindret om det på både tjekkisk og dansk, med mindetavlen på jeres højre side.

Der er ingen anden begivenhed i min embedsperiode, som jeg har set så meget frem til som denne. For det er et stort privilegium for mig, at introducere det Tjekkiske kor fra Kutna Hora, partnerbyen til Ringsted, og så gøre det i anledning af 220 årsdagen for den tjekkiske julemesse af Jan Jakub Ryba.

Lad mig takke dem Hr. Borgmester, for deres store personlige medvirken til denne tætte relation mellem vore to lande, og partnerskabet med Kutná Hora.

Jeg ønsker jer alle en hyggelig aften - Glædelig Jul og et Godt Nytår.